АҞӘА, нанҳәа 27 - Sputnik. Аԥснынтәи Урыстәылаҟа ихынҳәуа атуристцәа ҩымчыбжьатәи акарнатин ахь имцар ҟалоит, абри атәы Урыстәыла Атуропрраторцәа рассоциациа иазеиҭарҳәеит Роспотребнадзор аҟны.
Аԥснынтәи ихынҳәуа Урыстәыла атәылауаа рсанитар-карантинтә гәаҭара мҩаԥысуеит, рымцашоура гәарҭоит атепловизорқәа. Убри аан аҳәаа иахысхьоу атуристцәа рыбжьара макьана зымцашоура ҳаракумакьана аӡәгьы дрымбацт.
Иара убас Аԥснынтәи ихынҳәуа атуристцәа COVID-19 рылоу ирыламу агәаҭаразы атестқәа ирхысны Аҳәынҭмаҵзурақәа рсаит аҟны иҭаргалар ауп ҳәа информациа ыҟам.
2020 шықәса ԥхынгәы 7 рызтәи Роспотребнадзор ақәҵара инақәыршәаны, аҳәаанырцәынтәи ҳаирла ихынҳәуа роуп ианнеилак хымш рыҩнуҵҟа ПЦР_тест иахысны ироуз алҵшәақәа Аҳәынҭмаҵзурақша рсаит ахь иҭаргалар ауп.
Урыстәылеи Аԥсни рҳәаа аадыртит нанҳәа 1 азы. Уи ԥшьымз инарзынаԥшуа иаркны иҟан акоронавирустә инфекциа алаҵәоит ҳәа иҟаз ашәарҭара иахҟьаны. Нанҳәа 7 рзы аҩтәылак рыбжьара аихамҩатә еимадарагьы аатит.
Акоронавирус иазку ажәабжьқәа шәрыԥхьар ҟалоит абра>>